cyanic-selkie/wikianc huggingface dataset:
Մայա Մազուրենկո
Կենսագրություն
1967 թվականին Մայա Մազուրենկոն դարձել է հայցորդ, ուսումնասիրել է ուտելի ցախկեռասի ներդրման հնարավորությունը մշակության մեջ, զբաղվել է կապույտ ցախակեռասի ներտեսակային փոփոխականությամբ, հետազոտել է Կովկասյան Մեծ և փոքր լեռնաշղթաների բույսերը, ուսումնասիրել է Հարավային Կովկասի բերովի տեսակների հարցը ։
1970 թվականին Մագադանում բացվել է ԽՍՀՄ ԳԱ Հյուսիսի կենսաբանական խնդիրների ինստիտուտը, և Մայա Մազուրենկոն Անդրեյ Պավլովիչի հետ տեղափոխվել է Մագադան։ Չնայած Մազուրենկոյի երկու երեխաների առկայությանը՝ մինչև 1984 թվականը նա ամեն տարի մասնակցել է տարբեր գիտարշավների, շրջել է Հեռավոր Արևելքում, Չուկոտկայում, Կոլիմայի լեռնաշղթայում։ Եղել են արշավներ դեպի Հարավարևելյան Ասիա, Միջերկրական ծով և Կուբա։ 1974 թվականին Մոսկվայի գլխավոր բուսաբանական այգում Մայա Տիմոֆեևնան հաջողությամբ պաշտպանել է թեկնածուական ատենախոսությունը «Այծատերևազգիների ընտանիքի օրինակով ընձյուղման համակարգերը և դրանց զարգացման ցիկլերը» թեմայով։ Այս աշխատանքում Մազուրենկոն մշակել է թփերի հիմնական ցիկլի հիմնարար հասկացությունը։ Մազուրենկոյի գիտական մշակումներն այս ուղղությամբ վերածվել են ամուսնու հետ համատեղ «Թփերի կառուցվածքը և մորֆոգենեզը» մենագրության, որը հրատարակվել է 1977 թվականին, սակայն մինչ օրս պահպանում է իր գիտական և մեթոդական նշանակությունը։ Դրանից հետո Մայա Տիմոֆեևնան սկսել է զբաղվել հավամրգազգիների ընտանիքի ուսումնասիրությամբ։ Նրա հետազոտությունները այս ոլորտում արտացոլվել են տարբեր հոդվածներում և երկու մենագրություններում ։
1986 թվականին Մազուրենկոն հաջողությամբ պաշտպանել է դոկտորական ատենախոսությունը «Ծայր Հյուսիսի բույսերի կենսաբազմազանական հարմարեցումը» թեմայով, որի պաշտպանությունը տեղի է ունեցել Նովոսիբիրսկի Կենտրոնական սիբիրյան բուսաբանական այգում։ Մագադանից հետո ամուսինները տեղափոխվել են Բաթում, որտեղ Մայա Մազուրենկոն կրկին աշխատել է տեղի բուսաբանական այգում։ Սակայն 1992 թվականի իրադարձություններն ստիպել են մեկնել Ռուսաստան՝ Մոսկվա։ Ավելի ուշ Մազուրենկոն ստացել է Տվերի պետական համալսարանի բուսաբանական այգու տնօրենի պաշտոնը ։
Մայա Մազուրենկոյի ղեկավարությամբ փոխվել է նաև բուսաբանական այգին, աշխատանքներ են տարվել զբոսայգու բաց մասերի բարեկարգման, պարբերական տեղամասի ստեղծման, իրիդարիումի և ծաղկային մշակությունների ցուցադրությունների ուղղությամբ։ Այգին բաց է եղել այցելության համար, ակտիվորեն համագործակցել է տեղական լրատվամիջոցների հետ, պարբերաբար մասնակցել է Տվերի քաղաքի օրվա տոնակատարությանը։ Փոփոխությունների արդյունքում Տվերի պետական համալսարանի բուսաբանական այգին ընդգկվել է Բուսաբանական այգիների միջազգային խորհրդում (BGCI), որը թույլ տվեց բարելավել բուսաբանական այգու գիտական կարգավիճակը։ Տվերի պետական համալսարանի բուսաբանական այգուն կից ստեղծվել է ասպիրանտուրա, որտեղ ընդունվել է 4 ասպիրանտ ։
Չնայած բազմաթիվ վարչական աշխատանքներին՝ Մայա Մազուրենկոն շարունակել է նաև գիտական գործունեությունը, բազմիցս մասնակցել է տարբեր գիտաժողովների և միջազգային գիտական համախորհրդակցությունների աշխատանքներին ինչպես Ռուսաստանում, այնպես էլ Ֆրանսիայում, Գերմանիայում և Թուրքիայում։ Իրականացրել է հետազոտություններ կենսաբազմազանության, էկոլոգիական տեսակների դասակարգման, բույսերի մոդուլային կազմակերպման բնագավառում։ Զբաղվել է նաև դասախոսական աշխատանքով, կարդացել է բույսերի կենսաբազմազանության վերաբերյալ յուրօրինակ դասընթաց, բուսաբուծության վերաբերյալ դասախոսություններ, անցկացրել է գործնական պարապմունքներ տարբեր գիտակարգերից ։
1998 թվականին մահացել է Անդրեյ Պավլովիչ Խոխրյակովը, ինչից հետո Մայա Մազուրենկոն տեղափոխվել է Մոսկվա։ 1998-2000 թվականներին Մազուրենկոն եղել է Մոսկվայի մանկավարժական պետական համալսարանի պրոֆեսոր, դասախոսություններ է կարդացել բույսերի համակարգման վերաբերյալ։ 2002 թվականին նա դարձել է Մոսկվայի պետական համալսարանի գեոբոտանիկայի ամբիոնի ավագ գիտաշխատող։ Մշակել է բույսերի արևադարձային և մերձարևադարձային շրջանների բույսերի կենսաբազմազանության օրիգինալ դասընթաց։ Շարունակել է բույսերի մոդուլային կազմակերպման խնդիրների մշակումը, բույսերի ինտրոդուկցիայի բիոմորֆոլոգիական մեթոդի մշակումը։ Ավելի ուշ կրկին փոխել է աշխատանքը և աշխատել է Վլադիվոստոկում, եղել է Ռուսաստանի գիտությունների ակադեմիայի ինստիտուտի բուսաբանական այգում Հեռավոր Արևելքի բնական ֆլորայի լաբորատորիայ առաջատար գիտաշխատող ։
Մահացել է 2013 թվականի հունիսի 25-ին ։
Աշխատանքներ
Մայա Տիմոֆեևնա Մազուրենկոն 200-ից ավելի գիտական հոդվածների, ինչպես նաև 5 մենագրությունների հեղինակ է։ Բացի այդ նա հանրամատչելի է դարձրել բուսաբանությունը։ Հյուսիսում հավաքված նյութերի տվյալներով նա Տ. Ա. Մոսկալյուկի հետ հրատարակել է «Հյուսիսային ամառվա գույները» հայտնի գիրքը, իսկ 2000 թվականից եղել է «Բույսերի հետաքրքրաշարժ աշխարհ» հայտնի հանրագիտարանի համահեղինակներից մեկը ։
Բուսաբանական գրականությունից զատ՝ Մազուրենկոն կենսագրական գիրք է գրել իր ամուսնու՝ Անդրեյ Պավլովիչ Խոխրյակովի մասին և ինքնակենսագրական գիրք՝ «Կորուսյալ Կողքիս» ։
Արտաքին հղումներ
Կատեգորիա:Կենսաբանական գիտությունների դոկտորներ Կատեգորիա:Խորհրդային բուսաբաններ Կատեգորիա:Ռուս բուսաբաններ Կատեգորիա:Ռուս գիտնականներ
Սերմնացան (նկար, Վան Գոգ)
Սերմնացանը (De zaaier), հոլանդացի նկարիչ Վինսենթ վան Գոգի կտավը՝ նկարված 1888 թվականին Առլում։
Պատմություն
Վան Գոգը տարված էր սերմնացանի թեմայով։ Դեռ 1880 թվականն նա նկարել էր Ժան Ֆրանսուա Միլլեի «Սերմնացան» կտավի կրկնօրինակը. Միլլեի արվեստը Վան Գոգի համար գեղանկարչության մեջ գյուղական թեման արծարծելու փայլուն օրինակ էր։ Ավելի ուշ Վան Գոգը ստեղծեց այդ թեմայով իր սեփական աշխատանքները։ Այս նկարի հետաքրքիր առանձնահատկությունն այն է, որ մայր մտնող արեգակը սերմնացանի գլխի շուրջ լուսապսակ է ձևավորել։ Իր ընկերոջը՝ Էմիլ Բերնարին գրած նամակում Վան Գոգը սերմնացանին ու լուսապսակը համարում է կյանքի անվերջության խորհրդանիշեր. նրանք ցույց են տալիս արարման գործընթացի անվերջ կրկնումը, պտուղների հավաքումը։ Այդպիսով, սերմնացանը խորհրդանշում է կյանքը։ Հետագայում Վան Գոգը աշխատել է հնձվորի կերպարի շուրջ՝ այն համարելով մահվան խորհրդանիշ։ Իր նամակներում նկարիչը գրել է.
Արտաքին հղումներ
Կատեգորիա:Վան Գոգի թանգարանի նկարներ Կատեգորիա:Վինսենթ վան Գոգի նկարներ Կատեգորիա:1888 նկարներ
Սևերո-Ենիսեյսկի շրջան
Սևերո-Ենիսեյսկի շրջան (Северо-Енисейский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1932 թվականին։ Վարչական կենտրոնը՝ Սևերո-Ենիսեյսկիյ ։
Աշխարհագրություն
Շրջանի տարածքի մակերեսը կազմում է 47242 կմ²։
Բնակչություն
2012 թվականի մարդահամարի արդյունքներով շրջանում բնակվում էր 11458 մարդ։ Բնակչության խտությունը կազմում էր 0,24 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Մուտոնո
Բնակչությունը 2008 թվականի դրությամբ կազմում է 102 մարդ, բնակչության խտությունը` 24.17 մարդ/կմ²։ Բնակավայրը զբաղեցնում է 4.22 կմ² տարածք։
Աշխարհագրություն
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 80 կմ հարավ, Անգուլեմ քաղաքից` 30 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 47 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 16։ Ակտիվության ցուցանիշը կազմում է 66,0 %։ 31 աշխատունակ մարդկանցից աշխատել է 27 անձ (14 տղամարդ և 13 կին)։ Գործազուրկ են եղել 4 անձ (2 տղամարդ և 2 կին)։ 16 անաշխատունակներից 4-ը եղել են աշակերտներ կամ ուսանողներ, 7-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռիչարդսոնի բանաձև
Ռիչարդսոնի բանաձև, ջերմաէլեկտրոնային էմիսիայի հոսանքի խտության (je) և էլեկտրոններ առաքող մետաղի մակերևույթի ջերմաստիճանի (T) կապն արտահայտող բանաձև։ Նախնական տեսքով ստացել է Օուեն Ռիչարդսոնը՝ մետաղների դասական էլեկտրոնային տեսության հիման վրա, այնուհետև ճշտել ստացած բանաձևը՝ ելնելով ջերմաէլեկտրոնային էմիսիայի թերմոդինամիկական նկարագրությունից։ Ռիչարդսոնի բանաձևը ավարտուն տեսքի է բերել ամերիկացի գիտնական Ս․ Դեշմանը՝ քվանտային տեսության հիման վրա։
Վերջինիս ստացած բանաձևը, որը սովորաբար կոչվում է Ռիչարդսոն-Դեմշանի բանաձև, ունի
տեսքը (A-ն մետաղի տեսակից և քիմիական մաքրությունից կախված գործակից է, к-ն՝ Բոլցմանի հաստատունը, Wo-ն՝ էլեկտրոնի ելքի աշխատանքը։
Տես նաև
Կատեգորիա:Էլեկտրականություն Կատեգորիա:Ատոմային ֆիզիկա
Սուխոբուզիմսկի շրջան
Սուխոբուզիմսկի շրջան (Сухобузимский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Սուխոբուզիմսկոե ։
Աշխարհագրություն
Շրջանի տարածքի մակերեսը կազմում է 5612,6 կմ²։
Բնակչություն
2010 թվականի մարդահամարի արդյունքներով շրջանում բնակվում էր 23166 մարդ։ Բնակչության խտությունը կազմում էր 4,13 մարդ/կմ²։
Ինեսա Սաֆրոնովա
Ինեսա Պավլովնա Սաֆրոնովա (Інеса Павлівна Cафронова, ), խորհրդային և ուկրաինացի իրավագետ-գիտնական, իրավաբանական գիտությունների դոկտոր, Խարկովի իրավաբանական ինստիտուտի պատմության և իրավունքի ամբիոնի պրոֆեսոր, Ուկրաինայի պետության և իրավունքի պատմության մասնագետ։ Ուկրաինայի գիտության և տեխնոլոգիաների պետական մրցանակի դափնեկիր (2002), Ուկրաինայի վաստակավոր իրավաբան (1999)։
Կենսագրություն
Ինեսա Սաֆրոնովան ծնվել է 1924 թվականի օգոստոսի 28-ին, Մոսկվայում։ 1942-1944 թվականներին ուսանել է Տաշքենդի իրավաբանական ինստիտուտում, 1944-1946 թվականներին՝ Խարկովի իրավաբանական ինստիտուտում։ Ավարտելուց հետո ընդունվել է նույն ինստիտուտի ասպիրանտուրան։
1949 թվականին ավարտել է ասպիրանտուրան և աշխատել Խարկովի համալսարանի պատմության և իրավունքի ամբիոնում։ Ինստիտուտում աշխատանքը սկսել է որպես ասիստենտ, ապա տասը տարի շարունակ եղել է ավագ դասախոս։ 1962 թվականին ստացել է դոցենտ ի կոչում, 1981 թվականին՝ պրոֆեսորի կոչում և 1982 թվականից մինչև մահ զբաղվել պրոֆեսորադասախոսական աշխատանքով։
1999 թվականին արժանացել է «Ուկրաինայի վաստակավոր իրավաբան» կոչմանը։ 2002 թվականին դարձել է գիտության և տեխնիկայի բնագավառում Ուկրաինայի պետական մրցանակի դափնեկիր, նույն թվականին դարձել Է Ուկրաինայի Յարոսլավ Մուդրոյի անվան ազգային իրավաբանական ակադեմիայի վաստակավոր պրոֆեսոր։
Ինեսա Պավլովնան մահացել է 2004 թվականի մայիսի 6-ին։
Գիտական գործունեություն
Ինեսսա Պավլովնան զբաղվել է Ուկրաինայի և արտասահմանյան երկրների պատմության և իրավունքի խնդիրների ուսումնասիրությամբ, ինչպես նաև նրա գիտական հետաքրքրությունների շրջանակում ընդգրկվել են այնպիսի թեմաներ, ինչպիսիք են՝ Ուկրաինայի ազգային պետության ստեղծման հարցի մշակումը, նրա հասարակական-քաղաքական և պետական կարգը XVII-XIX դարերում և 1945-1960 թվականներին։ 1952 թվականին պաշտպանել Է «1917-1920 թվականներին աշխատանքային իրավունքի զարգացումը ՀԽՍՀ-ում» թեզը և ստացել իրավաբանական գիտությունների թեկնածուի գիտական աստիճան, 1972 թվականին պաշտպանել է դոկտորական ատենախոսություն՝ «Խորհրդային պետությունում սոցիալիստական արդյունաբերական ձեռնարկությունների կառավարման միանձնյա և կոլեգիալությունը (1917-1929)» թեմայով։
Եղել է դոկտորական ատենախոսությունների պաշտպանության երկու մասնագիտական ատենախոսությունների անդամ, գիտությունների երեք թեկնածուների գիտական ղեկավար։
2000 թվականին հրատարակել է երկհատորանոց «Ուկրաինայի պետության և իրավունքի պատմությունը. ակադեմիական դասընթաց» («Історія держави і права України. Академічний курс») դասագիրքը։ Այս աշխատանքի համար 2002 թվականի դեկտեմբերի 16-ին Վ․ Դ․ Գոնչարենկոն, Ի․ Պ․ Սաֆրոնովան, Ն․ Ն․ Ստրախովը, Ա․ Լ․ Կոպիլենկոն և Ա․ Ի․ Ռոգոժինը, որպես դասագրքի հեղինակներ, արժանացել են գիտության և տեխնիկայի բնագավառում Ուկրաինայի պետական մրցանակի ։
Քիմ Մատուլա
Քիմբերլի Մարի Մատուլա, ամերիկյան դերասանուհի։
Ծանոթագրություններ
Կատեգորիա:21-րդ դարի ամերիկացի դերասանուհիներ
CNCO
CNCO, փոփ-երաժշտության լատինոամերիկյան խումբ, ձևավորված 2015 թվականի դեկտեմբերի 13-ին, այն բանից հետո, երբ դարձան La Banda երգի մրցույթի առաջին մրցաշրջանի հաղթող ։ Խումբը շրջագայել է Ռիկի Մարտինի հետ։ Նրանց դեբյուտային և երկրորդ երգերը՝ "Tan Fácil" և "Quisiera", իրենց դեբյուտից հետո տարածվեցին աշխարհով մեկ։ Նրանց առաջին ալբոմը՝ Primera Cita, թողարկվել է 2016թ.-ի օգոստոսի 26-ին, որը ներառում է նաև հիթ դարձած "Reggaetón Lento (Bailemos)" երգը։
2015: Լա Բանդան և «Devuélveme Mi Corazón»
CNCO-ն բաղկացած է La Banda մրցույթի առաջին եթերաշրջանի հաղթողներից, որոնց հեռուստատեսային երգի մրցույթը սկսվել է Univision-ում 2015 թվականի սեպտեմբերին։ Խումբը ձևավորվել է շոուի եզրափակչում 2015 թվականի դեկտեմբերի 13-ին, երբ նրանք ստացել են իրենց անունը, որը վկայակոչում է իսպաներեն հինգ բառը, "cinco", և ինչպես պետք արտասանել գրված է անգլերեն՝ "CNCO": Մասնակիցները մրցել են անհատապես այլ մասնակիցների հետ Լատինական Ամերիկայից և Միացյալ Նահանգներից շոուի ժյուրիների՝ Ռիկի Մարտինի, Ալեխանդրո Սանզի և Լաուրա Պաուսինայի առջև ։ Նրանք հաղթել են 5 տարվա պայմանագիր Sony Music-Latin-ի հետ, և ռեփեռ Վիսինը պետք է նրանց հետ թողարկեր իրենց նոր ալբոմը։
Նրանք կատարեցին "Devuélveme Mi Corazon" երգը եզրափակչում, որը ներառում է Pitbull-ի, Fifth Harmony-ի, Wisin-ի ելույթները և վիդեո-շնորհավորանք One Direction-ից.: Նրանք երգել են այն կրկին Թայմս-սքուերում ամանորի տոնակատարության համար Univision Feliz 2016-ում ։
2016:Ricky Martin One World Tour և «Primera Cita» ալբոմը
2016 թվականի հունվարի 29-ին նրանք թողարկել են իրենց առաջին սինգլը "Tan Facil", որը իր նորամուտը նշել է Billboard-ի "Latin Rhythm Airplay" աղյուսակի 25-րդ տեղում,  Hot Latin Songs  անվանակարգի 23-րդ տեղում և անմիջապես գլխավորել ամերիկյան iTunes Latino անվանակարգը, ավելի ուշ հասնելով 1-ին տեղ  Latin Airplay  անվանակարգում։ Խումբը 2016 թվականի հունվարի 30-ին անցկացրել է իր առաջին համերգը ՝ The Fillmore Miami Beach-ում։
Փետրվարի 12-ին նրանք, որպես ելույթների սկիզբ, սկսեցին շրջագայել Ռիկի Մարտին ի One World Tour-ով՝ հանդես գալով ԱՄՆ-ում նրա մի քանի շոուներում, այդ թվում՝ Հոլիվուդ ում, Ֆլորիդա յում, Սան Խուանում, Պուերտո Ռիկո և Հարավային Ամերիկա յի որոշ հատվածներում, այդ թվում՝ Չիլի ում և Արգետինա յում։
Մայիսի 13-ին նրանք թողարկել են իրենց երկրորդ սինգլը՝ "Quisiera", որը հասավ իր գագաթնակետին Billboard-ի  Hot Latin Songs  անվանակարգի 29-րդ տեղում իր տեսահոլովակի հետ միասին, որը թողարկվել է հունիսի 3-ին։ Մայիսին նրանք երգել են ԱՄՆ-ի Ազգային հիմնը Յանկի մարզադաշտում։ Հուլիսի 13-ին խումբը ներկայացվել է 6 անվանակարգում Premios Juventud-ում և հաղթել 5-ը Tan Fácil-ի համար՝ My Pop/Rock Artist Producers' Choice Award, My Favorite Twitter Celebrity, և My Favorite Fan-Army: Նրանք նաև ելույթ են ունեցել արարողության ժամանակ։
Օգոստոսի 26-ին թողարկվեց նրանց առաջին ալբոմը՝ Primera Cita (Առաջին հանդիպում), մշակված Վիսինի կողմից։ Վիսինը խոսել է ալբոմի մասին. «Սա երկրների և մշակույթների միացում է, սա այն է, ինչ օգնում է առաջ շարժվել, մարդիկ կարող են հասկանալ, որ մենք կարող ենք միավորել տարբեր ժանրեր»։ Ալբոմն ունի 14 երգև ներառում է ՙՙTan Fácil՚՚ երգի ռեմիքսը ռեփեռ Վիսինի հետ և "Quisiera" երգի բալլադ տարբերակը իսպանացի երգիչ Աբրահամ Մատեո յի հետ։ Ալբոմի թողարկման օրը Ռիկի Մարտինի հետ ուղևորության ընթացքում խումբը հանդիպել է երկրպագուների հետ և համերգ տվել  Miami International Mall-ում դեբյուտային ալբոմը նշելու համար։
Նոյեմբերին նրանք հանել են նոր երաժշտական տեսահոլովակ Primera Cita-ի երգերից մեկի՝ Para Enamorarte-ի համար Լոս Անջելեսի տեսողական ու կատարողական արվեստների դպրոցում Ռամոն Ս. Կորտինես. Նա թողարկվել է Toyota-ի հետ համատեղ և ներառում է երկրպագուներին, ովքեր նույնպես ընտրել են ավարտը։ Տեսահոլովակը ծրագրված էր La Banda մրցաշրջանի եզրափակչում հեռարձակման համար դեկտեմբերի 11-ին, ապա Latino Facebook Tokio էջում և YouTube-ում։ Նրանք նաև հայտարարել են, որ նախատեսում են իրենց առաջին շրջագայությունը 2017-ի փետրվարին Լատինական Ամերիկայում։
2017-մինչև հիմա։ Առաջին շրջագայությունը ամարիկայում Más Allá
2017-ի Փետրվարի 7-ին խումբը հայտարարվել էր որպես "Նոր տարվա նկարիչ" աստիճանի չորս հավակնորդներից մեկը Billboard 2017-ի դափնեկրության, ներկայացնող արվեստագետներին, ովքեր լավ են աշխատել վերջին մեկ տարվա ընթացքում։ Բացի այդ, փետրվարին նրանք թողարկել են իրենց առաջին շրջագայության՝ Más Allá օրը, որը պետք է սկսվեր փետրվարի 26-ին Կոչամբեում, Բոլիվիա, ընդհանուր առմամբ 15 երկրներում, այդ թվում 40 ելույթներ Կենտրոնական և Հարավային Ամերիկայում, Մեքսիկայում, Պորտուգալիայում, Իսպանիայում և Միացյալ Նահանգներում։ 2017 թվականի ապրիլի 4 ին խումբը պաշտոնապես թողարկել է իր նոր երգը ՝ "Hey DJ" իր երկրորդ ալբոմի համար։
Քրիստոֆեր Վելեզ
Խումբը բաղկացած է հինգ մարդուց։ Ամենամեծ անդամը Քրիստոֆեր Բրայանթ Վելեզ Մունյոզն է, ծնվել է 1995 թվականի նոյեմբերի 23-ին Նյու Ջերսի ում, հետո ընտանիքի հետ տեղափոխվել իրենց հայրենիք՝ Էկվադոր, երբ նա 2 տարեկան էր։ Երբ 18 տարեկան է դարձել, վերադարձել է ԱՄՆ, հուսացած լինելով, որ կկարողանա օգնել իր ընտանիքին՝ տարբեր աշխատանքներ անելով։ Նաև կոշիկներ է փայլեցրել ընտանիքին օգնելու նպատակով։ Քրիստոֆերն ուզում էր գնալ դպրոց, որպեսզի երաժշտություն սովորեր, բայց տեսավ La Banda-ն, որը ամենալավ հնարավորությունն էր։ Վելեզը նաև խմբի ամենամեծ մասնակիցն է։
Ռիչարդ Կամաչո
Ռիչարդ Յաշել Կամաչոն ծնվել է 1997 թվականի հունվարի 22-ին, Նյու Յորք ում և մեծացել Դոմինիկյան Հանրապետություն ում։ նրա հայրը երաժիշտ է և օպերատոր, իսկ  մայրը պարուհի է, որը նաև հոբբի է դարձել Ռիչարդի համար։ Նա սկսել է երգել և պարել, երբ արդեն 3 տարեկան էր, և առաջին երգը, որը նա լսել է, Քրիս Բրաուն ի "With You" երգն էր։ Նա ունի երկու եղբայր՝ Յաշուա Կամաչոն, ով նույնպես երգում և պարում է, Դայրան Կամաչոն, և մեկ քույր՝  Յարլիզա Կամաչոն։ Ունի մի աղջիկ՝ Աալիյահ Սոֆիա Կամաչո Ալեքսանդերը, ում մայրը Ինստագրամ-մոդել Յոսելին Ալեքսանդերն է։
Զաբդիել Դե Խեսուս
Զաբդիել Դե Խեսուսը ծնվել է 1997 թվականի դեկտեմբերի 13-ին, Բայամոնում, Պուերտո Ռիկո։ 12 տարեկանից հետաքրքրվել է երաժշտությամբ, երգելով եկեղեցու հիփ-հոփ ի և սալսա յի խմբակներում։ Հաճախել է բալետ ի Ballet Concierto-ում, որը ակադամեիա է Պուերտո Ռիկոյում։ Նրա երաժիշտ հորից իրեն է փոխանցվել երաժշտության հանդեպ սերը, որը համատեղում է իրենց ընտանիքը։ Փոքր ժամանակվանից Դե Խեսուսը կարողանում էր տարբեր գործիքներ նվագել, այդտեղից էլ նրա սերը երաժշտության հանդեպ։ Նաև զբաղվում է բիթբոքս ով։ Հետաքրքիր է, որ Դե Խեսուսի ծննդյան օրը նաև խմբի ծննդյան օրն է։
Ջոել Պիմենտել
Ջոել Պիմենտել Դե Լեոնը ծնվել է 1999 թվականի փետրվարի 28-ին, Վիկտորվիլում, Կալիֆորնիա, մեծացել է Հեսփերիայում։ Ունի մեքսիկական արմատներ։ Ոգեշնչվել է իր հանգուցյալ պապիկից և շարունակում է նրա երաժշտական կարիերան։ Նա Հեսփերիայի ավագ դպրոցի դրամատիկական ակումբի անդամ էր, որտեղ էլ բացահայտեց իր ունակությունները։ Ազատ ժամանակ Ջոելը սիրում է ֆուտբոլ խաղալ, երգեր գրել և դեր խաղալ։ Մի պահ La Banda-ի ընթացքում նրան թվում էր, որ ինքը դուրս կմնա նախագծից, քանի որ չէր կարողանում լավ խոսել կամ երգել իսպաներեն, քանզի դա իր մայրենի լեզուն չէր։ Այնուամենայնիվ, իր տաղանդը օգնեց նրան դառնալ CNCO-ի անդամ։
Էրիկ Բրայան Կոլոն
Էրիկ Բրայան Կոլոն Արիստան ծնվել է 2001 թվականի հունվարի 3-ին, Հավանա յում, Կուբա։ 2012թվականին 12 տարեկանում իր ընտանիքի հետ Կուբայից տեղափոխվել է Տամպա, Ֆլորիդա։ Այնտեղի դպրոցում Կոլոնը ֆուտբոլ է խաղացել, պարել և մասնակցել է երաժշտական միջոցառումների։ Ունի մի քույր՝ Յանելիս Կոլոնը։ Էրիկը խմբի ամենաերիտասարդ անդամն է։ Մասնակցել է La Banda-ին, երբ ընդամենը 14 տարեկան էր։
Ընդունումը
Գրիզելդա Ֆլորեսը Billboard-ց հայտարարել է, որ խումբը "հանում է ջահը, և վարում է տղաների նոր դարաշրջան", ինչպես նախորդ լատինաամերիկյան խմբերը՝ Magneto, Menudo, Uff! և Սալսերին։
Ծանոթագրություններ
Կատեգորիա:2015 հիմնադրումներ ԱՄՆ-ում
Տասեևսկի շրջան (Կրասնոյարսկի երկրամաս)
Տասեևսկի շրջան (Тасеевский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Տասեևո ։
Աշխարհագրություն
Շրջանի տարածքի մակերեսը կազմում է 9923 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13395 մարդ։ Բնակչության խտությունը կազմում էր 1,35 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1924 հիմնադրված պետություններ և տարածքներ
Լը Ֆրետի
Լը Ֆրետի (Le Fréty), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 68 մարդ, բնակչության խտությունը` 9.59 մարդ/կմ²։ Բնակավայրը զբաղեցնում է 7.09 կմ² տարածք։
Աշխարհագրություն
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 32 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 44 աշխատունակ (15-64 տարեկան) բնակիչ, որոնցից ակտիվ էին 29-ը, իսկ ոչ ակտիվները` 15։ Ակտիվության ցուցանիշը կազմում է 65,9 %։ 29 աշխատունակ մարդկանցից աշխատել է 23 անձ (15 տղամարդ և 8 կին)։ Գործազուրկ են եղել 6 անձ (2 տղամարդ և 4 կին)։ 15 անաշխատունակներից 1-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ջուլայ
Ջուլայ (July - Հուլիս) կամ Ջուլայ մորնինգ (July Morning - Հուլիսի առավոտ)՝ Բուլղարիայում  ընդունված երիտասարդական ավանդական տոն, որը սկսել է հիպիական շարժումից։ Տոնվում է հուլիսի 1-ին։ Տոնակատարության անվանումը վերցված է Յուրայա Հիփ խմբի Ջուլայ մորնինգ երգի անվանումից, որը հնչում է հուլիսի 1-ին Բուլղարիայի բոլոր ռադիկայաններով։ Սա նոր տոն է, որը երիտասարդության ուժերով սկսում է մեծ ժողովրդականություն վայելել ։
Տոնակատարություն
Հուլիսի 1-ի գիշերը Բուլղարիայի բոլոր ծայրերից երիտասարդների տարբեր խմբեր հավաքվում են Սև ծովի ափին։ Նրանք դիմավորում են լուսաբացը ծովափին, երգելով ու պարելով ։ Այժմ տոնում են Կամեն Բրյագ գյուղի ծովափնյա ժայռի մոտ, որտեղ Բուլղարիայում արևը առաջինն է երևում ։ Տոնակատարությանը մի քանի անգամ մասնակցել է Յուրայա Հիփը ։
Այժմ Ջուլայը տոնում են ոչ միայն ծովափին այլ բազմաթիվ բաց տարածքներում, գետերի, ջրավազանների և բարձունքների մոտ։
Նոր մասնակիցների հետ, ովքեր տեղյակ չեն բողոքի և պայքարի պատմությանը, անհամաձայնություններ են ծագել, և նրանցից առանձնանալու նպատակով հիպիների մի մասը՝ «Հին հիպի» երաժշտական խմբի առաջարկով սկսել են հավաքվել հունիսի 30-ի երեկոյան ՝։
Պատմություն
Տոնակատարության ծագման պատմությունը հստակ չէ։ Ըստ վարկածներից մեկի այն ծագել է Վառնայում 1980 թվականին, որպես հիպի փառատոն, իսկ հետո տեղափոխվել է Ցարևո մունիցիպալիտետի Վարվարա գյուղ։
Մեկ այլ վարկած պնդում է, թե 1971 թվականի հուլիսի 1-ին՝ լեգենդար «Հուլիսի առավոտը» երգի հեռարձակվելուց հետո, մի խումբ հիպիներ հավաքվել են Սև ծովի ափին, երգել երգը, և այս ամենը վերածվել է բողոքի գործողության ընդդեմ կոմունիստական կուսակցության
Պնդումներ կան, թե տոնակատարությունը այժմ կորցրել է իր բողոքի և պայքարի իմաստը, որ շատ մասնակիցներ չգիտեն, թե ինչ պայմաններում է ծագել այն, և որ չգիտեն երգի հեղինակների մասին։ Բայց առավոտյան արևի առաջին շողերին դիմավորելը և դրա հետ կապված հուզումները մարդկանց ի մի են բերում և դրդում մասնակցել տոնակտարությանը։
Այսօր շատերը օգտագործում են տոնակատարությունը, որպես քաղաքից և քաղաքակրթությունից որոշ ժամանակ հեռանալու առիթ։
Ծանոթագրություններ
Կատեգորիա:Բուլղարիայի տոներ Կատեգորիա:Հուլիսի 1 Կատեգորիա:Բուլղարիայի մշակույթ Կատեգորիա:Հիփիների շարժում
Ռեմեդիոս (կամուրջ)
Պատմություն
1950-ականների վերջին և 1960-ական թվականներին Սևիլյայում բնակչության թվի զգալի աճ տեղի ունեցավ, որի պատճառով քաղաքի տարածքը նույնպես մեծացավ, և նոր ուղիներ ստեղծելու խնդիր առաջացավ։
Կամուրջի կառուցման առաջին գործողությունները ձեռնարկվել են դեռևս 1956 թվականին, սակայն հիմնական աշխատանքները սկսվել են 1960-ական թվականներին։ Աշխատանքները տևել են մեկուկես տարի (6 ամսով պակաս, քան սպասվում էր) և արժեր 257 մլն պեսո ։
Կամուրջը բացվել է Ֆրանցիսկո Ֆրանկոյի կողմից, 1968 թվականի հունիսի 23-ին նրա՝ Սևիլյա այցելության ժամանակ, որը տևեց 3 օր ։
Սկզբում կառույցը կրում էր «Գեներալիսիմուսի կամուրջ» անվանումը, ի պատիվ գեներալ և բռնապետ Ֆրանցիսկո Ֆրանկոյի, որը մինչև 1975 թվականը եղել է Իսպանիայի կառավարիչ։ Իր ներկայիս անվանումը կամուրջը ստացել է ավելի ուշ ։
Բնութագիր
Կամուրջը նախագծվել է ճարտարագետ Կառլոս Ֆերնանդես Կասադոյի կողմից որպես հեծանային կամուրջ։
Կամուրջի երկարությունը պահպանվում է չորս շար ցցերով, որոնցից երեքը իրենցից ներկայացնում են ութ սյուներ (մեկը հարավային ափին, իսկ մյուսը՝ հյուսիսային), իսկ մեկը կազմված է չորս սյուներից, որոնք տեղակայված են գետի մեջտեղում։
Կառույցի ընդհանուր լայնությունը կազմում է 29 մետր, ինչը ապահովում է շարժման վեց գծեր (ամեն ուղղությամբ երեք), երկու մայթեր հետիոտնների համար և երկու գծեր հեծանվորդների համար, մեկական՝ ամեն ուղղությամբ։
Արտաքին հղումներ
Կատեգորիա:Կամուրջներ այբբենական կարգով Կատեգորիա:Սևիլյայի տեսարժան վայրեր
Սան Ջուլիանո Տերմե
Սան Ջուլիանո Տերմե (San Giuliano Terme), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 31 220 մարդ (ըստ 2008 թվականի տվյալներով)։ Բնակչության միջին խտությունը՝ 340 մարդ/կմ²։ Զբաղեցնում է 92 կմ² տարածք։ Փոստային ինդեքս՝ 56017։ Հեռախոսային կոդը՝ +39 0586։
Կոմունայի հովանավորն է սուրբ Բարդուղիմեոս առաքյալը։ Տոնը նշվում է օգոստոսի 24-ին։
Ժողովրդագրություն
Բնակչության աճ.․
Արտաքին հղումներ
Կատեգորիա:Իտալիայի բնակավայրեր
Ռեզիստոր
Ռեզիստոր (resistor, դիմադրել), էլեկտրական շղթայի կառուցվածքային տարր (ավարտուն շինվածքի տեսքով), որի հիմնական ֆունկցիոնալ դերը հոսանքը և լարումը կարգավորելն է՝ շղթայում հոսանքին որոշակի (նոմինալ) դիմադրություն ցույց տալու ճանապարհով։ Ռադիոէլեկտրոնային սարքավորումներում ռեզիստորները հաճախ կազմում են բոլոր դետալների կեսից ավելին (մինչև 80%)։ Որոշ ռեզիստորներ կիրառում են ջերմաստիճանը չափելու համար (այդպիսի ռեզիստորներում խիստ արտահայտված է ջերմաստիճանից դիմադրության կախվածությունը) կամ որպես դիմադրություններ (որպես էտալոնային դիմադրություն՝ չափ)։ Արդյունաբերության թողարկած ռեզիստորները տարբերվում են դիմադրության արժեքով, դիմադրության նոմինալ արժեքների թույլատրելի շեղումով (0,25-25%) և ցրվող հզորությամբ (0,01-150 վտ)։
Ռեոստատների գործողությունը հիմնված է հաղորդչի դիմադրության՝ հաղորդչի երկարությունից ունեցած կախվածության վրա։ Ռեոստատների կառուցվածքը հնարավորություն է տալիս փոխել այն տեղամասի երկարությունը, որով հոսանք է անցնում։ Այդ երկարության մեծացման դեպքում ռեոստատի դիմադրությունն աճում է, փոքրացման դեպքում՝ նվազում։
Կատեգորիա:Էլեկտրոնային բաղկացուցիչներ
Անդրեյ Գուբին
Կենսագրություն
Անդրեյ Գուբինը ծնվել է Ուֆայում, նրա ընտանիքը տեղափոխվել է Մոսկվա, երբ տղան 8 տարեկան էր։ Անդրեյ Գուբինը զբաղվել է շախմատով, հետագայում պրոֆեսիոնալ ֆուտբոլով և նույնիսկ « հասավ Մոսկվայի հավաքական», բայց ոտքը կոտրելուց հետո, նրա սպորտային կարիերան վերջացավ։ Նա աշխատել է որպես լրագրող, բայց Անդրեյ Մակարևիչի հետ հարցազրույցից հետո, որը նա համարեց անհաջող, որոշում է իրեն փորձել երաժշտության բնագավառում։ Հետագայում Գուբինը խոստովանել է, որ շտապել է եզրակացություններ անելիս ։ Այնուհետև ընդունվել է Գնեսինների պետական երաժշտական ուսումնարան, սակայն հեռացվել է առաջին կուրսից հետո՝ հաճախելիության կանոնները չհարգելու պատճառով։
1980-ականների վերջում Անդրեյ Գուբինը «Մինչ 16 և ավելի բարձր» հեռուստատեսային ծրագրի մասնակիցներից մեկն էր, որտեղից էլ սկսել է նրա հանրային գործությունը։
Գործունեություն
«Թափառական տղան» (Мальчик-Бродяга) անվամբ առաջին երգը գրել է 1986 թվականին։ 1989 թվականին թողարկել է կիթառի երաժշտությամբ «Ես անտուն եմ» (Я бомж) երաժշտական ալբոմը։ Ալբոմը պրոֆեսիոնալ չէր, դուրս է եկել 200 օրինակով և բաղկացած էր սոցիալ-քաղաքական թեմատիկայով երգերից։ Հետագայում թողարկեց ևս երկու պրոֆեսիոնալ ալբոմ՝ «Ավե Մարիա» (Аве Мария և «Արքայազն և չքավոր» (Принц и Нищий)։ 1994 թվականին Անդրեյ Գուբինը մասնակցեց «Սլավուտիչ-1994» մրցույթին, որտեղ ծանոթացել է Լեոնիդ Ագուտինի հետ։ Նրա աջակցությամբ 1995 թվականին թողարկվել է «Թափառական տղան» (Мальчик-Бродяга) առաջին ստուդիական ալբոմը։ 1995 թվականի վերջին վաճառվել է դեբյուտային ալբոմի ավելի քան 500 000 բնօրինակ։
1998 թվականին թողարկվեց Անդրեյ Գուբինի երկրորդ ստուդիական ալբոմը՝ «Միայն դու» (Только ты)-ը։ Այս ծրագրով 1998-1999 թվականներին Անդրեյ Գուբինը սկսեց սոլո կարիերան Ռուսաստանում, Ղազախստանում, Ուկրաինայում և Բելառուսում։
2000 թվականի թողարկվում է նրա «Եղել, բայց անցել է» (Было, но прошло) անունով երրորդ ստուդիական ալբոմը։ Ալբոմի փիարը սկսվեց զանգվածային հյուրախաղերով ԱՄՆ-ում, Իսրայելում, Գերմանիայում, Լատվիայում, Ադրբեջանում, Ղազախստանում և Ուզբեկստանում։
2001 թվականին Գուբինը թողարկեց «Լավագույնները» (Лучшее) ձայնասկավառակը և ժամանակավորապես դադարեցրեց հյուրախաղերն ու համերգները։
2002 թվականին թողարկվեց «Ընդմիշտ խեզ հետ» (Всегда с тобой) չորրորդ ստուդիական ալբոմը։
2004 թվականին Գուբինը ձայնագրեց «DJ Պուտին» (DJ Путин) քարոզչական երգը՝ թողարկված «Շաուրմա Ռեկորդս» (Шаурма рекордз) լեյբլի կողմից, «Песни о Путине» սկավառակում։ Նույն տարվա վերջում գրել է «Լա-լա-լա» (Ла-ла-ла) երգը Ժաննա Ֆրիսկեի համար, ով վերջերս էր սկսել մեներգչուհու կարիերան։ Ավելի ուշ նա՝ Ժաննան երգել է նրա «Մամա Մարիա» (Мама Мария) երգը։
2007 թվականին թողարկվեց նոր երգը՝ «Լենա» (Лена)։
Գրել է նաև մի քանի երգեր Մայք Միրոնենկոյի համար (օրինակ, «Եթե դու հիմա հեռանաս» (Если ты уйдёшь сейчас))։
Ներկայումս Անդրեյ Գուբինը հազվադեպ է հայտնվում հասարակության մեջ, հիմնականում՝ որպես ժյուրիի անդամ մրցույթներում։ Հարցազրույցներում պնդում է, որ ձայնագրել է մի քանի նոր երգ, հերքում է ալկոհոլի նկատմամբ իր չարաշահումները։
Հիվանդություն
Մեծ բեմից հեռանալը Անդրեյ Գուբինը բացատրել է առողջության հետ լուրջ խնդիրներով։ Ավելի քան 10 տարի առաջ նրա մոտ ախտորոշվել է ձախակողմյա պրոզոպալագիա․ այն նյարդային համակարգի հիվանդություն է, որի պատճառով արտիստն ունենում է դիմային ցավեր։ Հիվանդության պատճառը, ըստ բժիշկների, քնի պակասն է, գերծանրաբեռնվածությունն ու քրոնիկ սթրեսը ։
Ընտանիք
Խորթ հայրը՝ Վիկտոր Վիկտորովիչ Գուբինն աշխատել է որպես գիտաշխատող և ծաղրանկարիչ բազմաթիվ խորհրդային ամսագրերում։ Նա Ռուսական ապրանքա-հումքային բորսայի նախկին տնօրենն էր։ Եղել է Անդրեյի պրոդյուսերը, ունեցել է մի քանի ձայնագրող ընկերություններ (մահացել է 2007 թվականի մարտի 3-ին) ։
Անդրեյի մայրը՝ Սվետլանա Վասիլևնան տնային տնտեսուհի էր (մահացել է 2012 թվականի հունիսի 14-ին) ։
Ծանոթագրություններ
Կատեգորիա:Ռուս կոմպոզիտորներ Կատեգորիա:Երաժիշտներ այբբենական կարգով Կատեգորիա:Անձինք այբբենական կարգով Կատեգորիա:Ապրիլի 30 ծնունդներ Կատեգորիա:1974 ծնունդներ Կատեգորիա:Ուֆա քաղաքում ծնվածներ Կատեգորիա:Ռուս երգիչներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Խորհրդային լրագրողներ Կատեգորիա:21-րդ դարի երգիչներ Կատեգորիա:Ռուսաստանի Դաշնության վաստակավոր արտիստներ Կատեգորիա:Բանաստեղծներ այբբենական կարգով
Տյուխտետի շրջան (Կրասնոյարսկի երկրամաս)
Տյուխտետի շրջան (Тюхтетский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1925 թվականին։ Վարչական կենտրոնը՝ Տյուխտետ ։
Աշխարհագրություն
Շրջանի տարածքի մակերեսը կազմում է 9339 կմ²։
Բնակչություն
2010 թվականի մարդահամարի արդյունքներով շրջանում բնակվում էր 8749 մարդ։ Բնակչության խտությունը կազմում էր 0,94 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1925 հիմնադրված պետություններ և տարածքներ
Վրեժ Թասլակյան
Վրեժ Թասլակյան, ճարտարապետ։
Կենսագրություն
Վրեժ Թասլակյանը ծնվել է 1942 թվականին, Անջարում։ 1946 թվականին հայրենադարձել է։ Սովորել է Գյումրիի Մերկուրովի անվան արվեստի դպրոցում։ Աշխատել է շինարարությունում, եղել է բանվոր, քարագործ, պատշար։ Նկարչություն և գծագրություն է դասավանդել Երևանի թիվ 62 և 165 դպրոցներում։ 1968 թվականին ավարտել է Երևանի պոլիտեխնիկական ինստիտուտի ճարտարապետության բաժինը։ 1965 թվականից աշխատում է Հայարդնախագիծ ինստիտուտում։ 1970 թվականից դասավանդում է Երևանի ճարտարապետության և շինարարարության պետական համալսարանում, դոցենտ է, զբաղվում է նաև գիտական գործունեությամբ։ Հեղինակ է տարբեր կառույցների հանրապետությունում և նրա սահմաններից դուրս՝ արդյունաբերական, բնակելի շենքեր, եկեղեցիներ, դպրոցներ, գործարաններ։
Անհատական ցուցահանդեսներ է ունեղել Երևանում և Անջարում ։
Ծանոթագրություններ
Կատեգորիա:1942 ծնունդներ Կատեգորիա:Անջար քաղաքում ծնվածներ Կատեգորիա:Հայ ճարտարապետներ Կատեգորիա:ՀՊՃՀ շրջանավարտներ
Նաբինո
Նաբինո (Nabinaud), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 76 մարդ, բնակչության խտությունը` 12.93 մարդ/կմ²։ Բնակավայրը զբաղեցնում է 5.88 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Պուատիե քաղաքից` 145 կմ հարավ, Անգուլեմ քաղաքից` 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 50 աշխատունակ (15-64 տարեկան) բնակիչ, որոնցից ակտիվ էին 33-ը, իսկ ոչ ակտիվները` 17։ Ակտիվության ցուցանիշը կազմում է 66,0 %։ 33 աշխատունակ մարդկանցից աշխատել է 27 անձ (15 տղամարդ և 12 կին)։ Գործազուրկ են եղել 6 անձ (3 տղամարդ և 3 կին)։ 17 անաշխատունակներից 4-ը եղել են աշակերտներ կամ ուսանողներ, 10-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռեզերվուար
Ռեզերվուար (ֆրանս․ reservoir, լատ․ reservare-խնայել, պահպանել), հեղուկներ կամ գազեր պահելու տարողություն։ Ռեզերվուարները լինում են վերգետնյա, գետներեսի, ստորգետնյա, ըստ նյութի՝ մետաղե, երկաթբետոնե, փայտե (ժամանակավոր շահագործման համար), ըստ ձևի՝ գլանաձև, պրիզմայաձև և գնդաձև։ Առավել տարածված են ուղղաձիգ գլանաձև ռեզերվուարները։ Նայած պահվող նյութի նշանակմանն ու տեսակին, ռեզերվուարները ենթարկում են ջերման և ջրամեկուսացման, իսկ ներքին պատերը երեսապատում են (օրինակ, թթվահեստ նյութերով)։ Ռեզերվուարը սարքավորում են տաքացուցիչներով, ապահովիչ և այլ կափույրներով, ամրաններով, ընդունման-բաժանման և մաքրման հարմարանքներով, մակարդակաչափերով են։ Տես Գազգոլդեր, Գազամբար, Նավթամբար։
Կատեգորիա:Տեխնիկական անոթներ
Տուրգենևի նրբանցք (Տագանրոգ)
Տուրգենևի նրբանցք (Тургеневский переулок), նրբանցք ՌԴ Ռոստովի մարզի Տագանրոգ քաղաքի կենտրոնական մասում։ Անվանվել է ի պատիվ ռուս մեծանուն գրող Իվան Տուրգենևի։
Աշխարհագրություն
Գտնվում է Շևչենկոյի և Հունական փողոցների միջև։ Հատում է Էնգելսի, Կարլ Լիբկնեխտի, Չեխովի, Ալեքսանդրի, Ֆրունզեի և Պետրոսի փողոցները։ Տանում է դեպի Քարե սանդուղք, որն իջնում է դեպի ծով։
Երկարությունը 1685 մ է։ Շինությունների համարակալումը սկսվում է Հունական փողոցից։
Պատմություն
Սկզբնապես կոչվել է Չորրորդ Լայնական նրբանցք։ Այնուհետև վերանվանվել է ի պատիվ տագանրոգցի հայտնի վաճառական և բարերար Գերասիմ Ֆեոդորովիչ Դեպալդոյի։ 1923 թվականին նրբանցքը կրկին վերանվանվել է, այս անգամ ի պատիվ գրող Իվան Տուրգենևի։ Հատկանշական է, որ գրողը ոչ մի կապ չի ունեցել Տագանրոգի հետ։
Աղբյուրներ
Կատեգորիա:Տագանրոգի փողոցներ
Ուիլլի Ուիլյամ
Կենսագրություն
Ուիլլի Ուիլյամը ֆրանս-ճամայական երաժիշտ է, դիջեյ, երգիչ և կոմպոզիտոր։ Ծնվել է 1980 թվականին Ճամայկայում։ Հայտնի է դարձել իր ակումբային ռեմիքսներով և փոփ-կատարողների հետ համատեղ աշխատանքներով։ Ուիլյամը փառք ստացավ իր «B Boyz Shake da Body» հիթից հետո, գրված դիջեյ Flex-ի հետ համահեղինակությամբ։ Ավելի ուշ, երաժիշտն աչքի է ընկել մենակատարի աշխատանքներով, այդպիսի մեծավաստակ աստղերի հետ, ինչպիսիք են՝ Les Jumo, Will.I.Am և այլն։
Բացի այն, որ նա գրում է երաժշտություն բազմաթիվ կատարողների համար, նա նաև հեղինակում է նրանց երգերը։ Ուիլլի Ուիլյամը պարզապես չի անում ռեմիքսներ աստղերի թրեքների վրա, այլև ավելացնում է իր վոկալային մասերը, որը ստիպում է երգերին հնչել նորովի։ 2013 թվականին նա աչքի է ընկնում «Li tourner» երգով, գրված DJ Assad-ի և Alain Ramanisum-ի հետ համատեղ, որից հետո միացել է արդեն «Collectif Métissé» կազմավորված կոլեկտիվին, որի հետ աշխատում է մինչ այսօր։
2014 թվականին Tefa & Moox համահեղինակությամբ, արտիստը ստեղծում է Սթինգի աշխարհահռչակ «Englishman in New York» հիթի քավեր-տարբերակը, կատարված ճամայական ոճով, reggaeton տարրերով։ 2015 թվականին երգը թողարկում է իր առաջին «Te quiero» սինգլը, որից հետո Ուիլլին հայտնի դարձավ ողջ աշխարհին։ Երգը զբաղեցրել է 24-րդ տեղը Ֆրանսիայի գլխավոր հիթ-շքերթում և 70-րդ տեղը Բելգիայում։ Արդեն մի քանի ամիս անց, Ուիլլին թողարկում է իր երկրորդ սինգլը, որը կոչվում է «Ego», որը նաև հայտնի է, որպես «Ale ale ale»: Այս անգամ Ֆրանսիայում Ուիլլի Ուիլյամի երգը զբաղեցնում է 17-րդ հորիզոնականը, իսկ Բելգիայում՝ 6-րդ։ Այս երգի տեսահոլովակը, ներբեռնվելով «Play On Label» պաշտոնական ալիքում, ընդամենը չորս ամսում հավաքում է ավելի քան 50 միլիոն դիտում։ Ներկայումս Ուիլլին աշխատում է իր առաջին մենակատար ալբոմի վրա, որի մասին տեղեկություններ առայժմ չեն հրապարակվում։
Սկավառակագրություն
Սինգլներ Միասնաբար Ուրիշներ
Տոտտենհեմ Հոտսպուր մարզադաշտ
Տոտտենհեմ Հոտսպուր մարզադաշտ, Տոտտենհեմ Հոտսպուր ֆուտբոլային ակումբի կառուցվող մարզադաշտ Հյուսիսային Լոնդոնում։ Նախատեսված է մարզադաշտում ունենալ 62,062 նստատեղ, որով այն կլինի Անգլիայի Պրեմիեր Լիգայի երրորդ ամենամեծ մարզադաշտը՝ Օլդ Թրաֆորդից և Օլիմպիական մարզադաշտից հետո։ Այն իրենից կներկայացնի բազմաֆունկցիոնալ մազրադաշտ, որը ֆուտբոլային խաղերից բացի կարող է ընդունել նաև ամերիկյան ֆուտբոլի խաղեր և համերգային միջոցառումներ։
Մարզադաշտի կառուցումը «Northumberland» զարգացման ծրագրի առանցքային շինարարությունն է։ Նախագիծն իրականանում է արդեն քանդված Ուայթ Հարթ Լեյն մարզադաշտի տեղում։ Նախագծի մասին առաջին անգամ խոսվել է 2008 թվականին, սակայն մի քանի անգամ հետաձգվել է նոր մարզադաշտի կառուցումը։ Շինարարական աշխատանքները սկսել են 2015 թվականին։
Տրանսպորտ
Մարզադաշտը հասանելի է Լոնդոնի վերգետնյա և ստորգետնյա մետրոների, ինչպես նաև ազգային երկաթգծի Seven Sisters, Tottenham Hale, Northumberland Park և White Hart Lane կայարաններով։ Ամենամոտը Ուայթ Հարթ Լեյն կայարանն է, որը վերակառուցվում է։
Արտաքին հղումներ
Կատեգորիա:2019 հիմնադրումներ Կատեգորիա:Լոնդոնի շենքեր և կառույցներ Կատեգորիա:Սպորտը Լոնդոնում
Տուրուխանսկի շրջան
Ստեղծվել է 1928 թվականին։ Վարչական կենտրոնը՝ Տուրուխանսկ ։
Աշխարհագրություն
Շրջանի տարածքի մակերեսը կազմում է 211189 կմ²։
Բնակչություն
2011 թվականի մարդահամարի արդյունքներով շրջանում բնակվում էր 18325 մարդ։ Բնակչության խտությունը կազմում էր 0,09 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Օկտյաբրսկայա փողոց (Տագանրոգ)
Օկտյաբրսկայա փողոց (Октябрьская улица), փողոց Ռուսաստանի Ռոստովի մարզի Տագանրոգ քաղաքի կենտրոնական պատմական մասում։
Աշխարհագրություն
Օկտյաբրսկայա փողոցը գտնվում է Մեչնիկովի նրբանցքի և Տրանսպորտնայա փողոցի միջև։ Փողոցի երկարությունը 4090 մետր է ։ Փողոցի շինությունների համարակալումը սկսվում է Մեչնիկովի նրբանցքից։
Պատմություն
Նախկինում կոչվել է Գիմնազիչեսկայա փողոց։ Անվանումը ստացել է փողոցում գտնվող Տագանրոգի առևտրային արական գիմնազիայից, որը 1806 թվականին բացվել է Տագանրոգի այն ժամանակվա քաղաքապետ բարոն Բալթազար Կամպենհաուզենի միջնորդությամբ ։
1923 թվականին վերանվանվել է Հոկտեմբերյան հեղափոխության փողոց ։ Ավելի ուշ անվանումը ձևափոխվել է Օկտյաբրսկայա (Հոկտեմբերյան) փողոցի ։
Ծանոթագրություններ
Կատեգորիա:Տագանրոգի փողոցներ
Ամոնիակատներ
Ամոնիակատներ, ամոնիակի և այլ նյութերի (սովորաբար՝ աղերի) միացմամբ ստացվող կոմպլեքսային միացություններ են։ Ամոնիկատներում ամոնիակի մոլեկուլը միացած է մետաղ իոնին և գտնվում է կոմպլեքսի ներքին ոլորտում։ Մետաղների մեծ մասը (հատկապես՝, քրոմը, կոբալտը և պլատինային խմբի տարրերը) առաջացնում են կայուն ամոնիկատներ։ Չափազանց անկայուն են ալկալիական և հողալկալիական մետաղների ամոնիկատները։ Տարբեր կայունություն և գույն ունենալու շնորհիվ ամոնիկատները օգտագործվում են մետաղների հայտնաբերման և բաժանման համար։ Գյուղատնտեսության մեջ ազոտական պարարտանյութերի (ամոնիումի նիտրատ, միզանյութ և այլն) ջրային լուծույթները հագեցնում են ամոնիակով և ստացված ամոնիկատները, որոնք չափազանց հարուստ են ազոտով (35—45%), օգտագործում որպես հեղուկ պարարտանյութ։
Կատեգորիա:Ազոտային միացություններ
Լիչանա Նարդի
Լիչանա Նարդի  ( Licciana Nardi), կոմունա Իտալիայի Տոսկանա մարզի Մասսա Կարարա գավառում։
Բնակչությունը կազմում է 4975 մարդ (2008 թվականի տվյալներով)։ Բնակչության խտությունը՝ 90 մարդ/կմ²։ Տարածքը՝ 55 կմ²։ Փոստային ինդեքս՝ 54016։ Հեռախոսային կոդ՝ 00187։
Ժողովրադգրություն
Բնակչության աճը
Արտաքին հղումներ
Կատեգորիա:Իտալիայի բնակավայրեր
Ֆրոմելեն
Ֆրոմելեն (Fromelennes), համայնք Ֆրանսիայի Շամպայն-Արդեն մարզի Արդեններ գավառում :
Բնակչությունը 2008 թվականի դրությամբ կազմում է 1065 մարդ, բնակչության խտությունը` 148.54 մարդ/կմ²: Բնակավայրը զբաղեցնում է 7.17 կմ² տարածք:
Աշխարհագրություն
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 45 կմ հյուսիս:
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 671 աշխատունակ (15-64 տարեկան) բնակիչ, որոնցից ակտիվ էին 492-ը, իսկ ոչ ակտիվները` 179: Ակտիվության ցուցանիշը կազմում է 73,3 %: 492 աշխատունակ մարդկանցից աշխատել է 437 անձ (254 տղամարդ և 183 կին): Գործազուրկ են եղել 55 անձ (21 տղամարդ և 34 կին): 179 անաշխատունակներից 41-ը եղել են աշակերտներ կամ ուսանողներ, 52-ը` թոշակառուներ, իսկ 86-ը չեն աշխատել տարբեր պատճառներով :
Փիթեր Կալլեն
Փիթեր Կալլեն (Peter Cullen, )՝ հնչունավորման ու հեռուստատեսության կանադացի դերասան։ Հանդիսատեսին առավել հայտնի է դիսնեյան Իա-Իա իշուկի (1988 թվականից, մինչև 2009 թվական) և տրանսֆորմեր Օպտիմուս Պրայմի հնչունավորմամբ (1986 թվականից մինչ օրս) ։
Կենսագրություն
Փիթեր Կալլենը ծնվել է 1941 թվականի հուլիսի 28-ին (այլ տվյալներով՝ 1944 թվականի դեկտեմբերի 1-ին) Մոնրեալում ։ Հայրը՝ Հենրի Լ. Կալլեն, մայրը՝ Մյուրիել Մակեն, եղբայրը՝ Լարրի Կալլեն, ԱՄՆ ծովային հետևակի կորպուսի կապիտան (մահացել է 2011 թվականին), քույրը՝ Միքայելա Թոմլինսոն։
1963 թվականին ավարտել է Կանադայի Ազգային թատերական դպրոցը, դառնալով այս դպրոցի առաջին շրջանավարտներից մեկը ։ Հեռուստաէկրաններին առաջին անգամ հայտնվել է 1967 թվականին, կատարելով Հրամանատար Բի Բի Լատուկի դերը՝ «Ընկերները» սերիալում։ 1970-ական թվականների վերջից հնչունավորում է մուլտֆիլմեր։ 2006 թվականին Paramount Pictures-ի հետ ստորագրել է պայմանագիր, խոստանալով հնչունավորել Օպտիմուս Պրայմին երեք հաջորդ ֆիլմերում։ Սկսել է գրել ինքնակենսագրություն ։ Տրանսֆորմեր օպտիմուս Պրայմի համար Կալլենն առաջադրվել է « Էմմի » Օրական մրցանակին, սակայն չի ստացել պարգևներ։ 2011 թվականին դերասանի ձայնը (Օպտիմուս Պրայմ) հնչում է Transformers: The Ride ատրակցիոններում։
Փիթեր Կալլենն ունի երեք երեխա՝ Քլեյ (դարձել է կասկադյոր), Քլեր և Փիլար։
Բեգլեմար
Ծանոթագրություններ
Կատեգորիա:Վրաստանի լեռներ Կատեգորիա:Քոբուլեթի շրջան
Կարին Մենսա
Կարին Մենսա (Karin Mensah, ), ջազային երգչուհի Կաբո Վերդեից, կատարում է նաև արևմտա-աֆրիկյան ավանդական երաժշտություն։ 2004 թվականին Վերոնայում հիմնադրել և ղեկավարում է Երաժշտական բարձրագույն կրթության ակադեմիան։
Կենսագրություն
Կարին Մենսան ծնվել է 1965 թվականի մարտի 8-ին Սենեգալի մայրաքաղաք Դակարում Կաբո Վերդեից վտարվածների համայնքում ։ 1975 թվականին ընդունվել է Դակարի Երգի ու պարի արվեստի դպրոց և 11 տարեկան հասակից հանդես է եկել թատրոնում և հեռուստատեսությունում։ Նրա վրա մեծ ազդեցություն է ունեցել հայրը, և աղջիկը տարվել է դասական երաժշտությամբ, երաժշտական այդ ժանրը Աֆրիկայում անսովոր էր սակայն Կարինը մեծացել է՝ լսելով Բեթհովենի և այլոց դասական գործեր։ Արվեստի դպրոցն ավարտելուց հետո տեղափոխվել է Փարիզ, սովորել է Փարիզի Նանտեր լյա Դևանս համալսարանում, 1988 թվականին ստանալով ժամանակակից լեզուների մասնագետի որակավորում։ Ավարտական աշխատանքը կատարել է Սալսբուրգի Օրֆ ինստիտուտում, համագործակցելով Վերոնայի Società Italiana di Musica Elementare Orff-Schulwerk հետ, ուսանել մանկավարժական մեթոդաբանության Օրֆի մոտեցումը։ Միաժամանակ երաժշտության տեսություն է ուսանել Evaristo Felice Dall'Abaco կոնսերվատորիայում (Վերոնայի կոնսերվատորիա), ինչպես նաև երգի դասեր է ստացել Ռիտա Օռլանդ-Մալասպինայի և Գ. Մաստիֆի մոտ (1991), Պադուայի կոսերվատորիայում երգի դասեր է առել մաեստրո Ռոսի Կաստելիանոյի մոտ (1993), վոկալ տեխնիկա ուսանել է Բոմբեյի հնդկական ջազի վոկալ ինստիտուտում Նիրանջան Ջհավերի մոտ (1998) ։
Կարիերա
Դպրոցն ավարտելուց հետո Մենսան ձայնագրել է մի շարք երգեր տարբեր ժանրերում, այդ թվում բլյուզ, շանսոն, ջազ, ֆանկ, լատինական երաժշտություն և Կաբո Վերդեի ավանդական մորնա ոճը ։ Նրա վաղ ձայնագրությունների շարքում ներառված են Morna de Cabo Verde (Azzurra -2000), ''La vie en rose ... et les plus grandes chansons françaises (Demetra -2002) "Ayo" Salsa Mundo, Cabo Verde (Azzurra -2002) և Souvenirs de Paris (Brisa -2005) : Կարինը մասնակցել է Capo Verde Terra D'Amore (Կաբո Վերդե- Սիրո երկիր) մարդասիրական ծրագրին, որի հասույթը նվիրաբերվել է Սննդի համաշխարհային ծրագրին։ 2014 թվականին Կարինը թողարկել է Lelio Swing'' Լեյլո Լուտացիի երաժշտության վրա հիմնված ալբոմը, որի շրջանակներում նա համագործակցել է իտալացի արվեստագետների հետ՝ թարգմանելով երգերի ֆրանսիական տարբերակները, ավելացնելով լատինական ռիթմեր ։
Մանկավարժական գործունեություն
Կարինը նաև դասավանդել է ուսանողներին և գրել երաժշտության ուսուցման գիրք։ Առաջին գիրքը՝ L'Arte di Cantare (Երգելու արվեստ), հրատարակվել է 2001 թվականին 2004 թվականին Վերոնայում նա հիմնադրել և ղեկավարում է Երաժշտական բարձրագույն կրթության ակադեմիան ։
Channel 5 հեռուստատեսային Friends of Maria de Filippi ծրագրում, որը փորձում է գտնել նոր երգող տաղանդների, հանդես է եկել ժյուրիի կազմում ։ Ընդլայնելով իր նախորդ գիրքը՝ մեկ այլ հրատարակչությունում վերահրատարակել է այն ։ 2012 թվականին Վերոնայում հիմնադրել է Փոփ փառատոն ։
Արտաքին հղումներ
Կատեգորիա:Կաբովերդեցի երգչուհիներ Կատեգորիա:21-րդ դարի երգչուհիներ
Օլգա Գոլոդեց
Օլգա Գոլոդեց (О́льга Ю́рьевна Голоде́ц, ), ռուս տնտեսագետ, տնտեսագիտության թեկնածու, պետական գործիչ, ՌԴ փոխվարչապետ (սոցիալական հարցերով, 2012, մայիսի 21) ։
Կենսագրություն
Օլգա Գոլոդեցը ծնվել է 1962 թվականին Մոսկվայում։ 1984 թվականին ավարտել է Մոսկվայի պետական համալսարանի տնտեսագիտական ֆակուլտետը։
Գործունեություն
1984-1997 թվականներին աշխատել է ՌԴ գիտությունների ակադեմիայի Աշխատանքի, զբաղվածության խնդիրների ինստիտուտի կենտրոնական գիտահետազոտական լաբորատորիայում, 1997-1999 թվականներին եղել է «Реформуголь» հիմնադրամի սոցիալական ծրագրի տնօրեն ։ 1999-2008 թվականներին՝ սոցիալական քաղաքականության և անձնակազմի վարչության պետ, «Նորիլսկի Նիկել» («ГМК „Норильский никель“») ԲԲԸ անձնակազմի և սոցիալական քաղաքականության հարցերով գլխավոր տնօրենի տեղակալ, 2001 թվականին՝ Թայմիրսկի ինքնավար շրջանի ղեկավարի սոցիալական հարցերով տեղակալ։ «Նորիլսկի նիկել» ընկերությունից հեռանալուց հետո մինչև 2008 թվականի դեկտեմբերի 16-ը Գոլոդեցը շարունակել է ղեկավարել խորհրդի մասնավոր կենսաթոշակային ֆոնդը (NPF), որը ОНЭКСИМ խմբի ակտիվների մասն էր կազմում։
2009 թվականին Գոլոդեցը մամուլում հիշատակվել է, որպես Ռուսաստանի արդյունաբերողների և գործարարների միության խորհրդի անդամ, «Նորիլսկի նիկելի» իր բազմաթիվ տարիների ղեկավար Միխայիլ Պրոխորովի հետ միասին, որը նույն տարում եղել է Ռուսաստանի արդյունաբերողների և գործարարների միության բյուրոյի անդամ, 2010 թվականին Գոլոդեցը մամուլում հիշատակվել է որպես Պրոխորովի աշխատանքի շուկայի և մարդկային ռեսուրսների հարցերով տեղակալ ։
2008-2010 թվականներին Գոլոդեցը եղել է Համառուսական միջոլորտային ընկերակցության նիկելի և թանկարժեք մետաղ արտադրող գործատուների  նախագահ, «Սոգլասիե» («Согласие») ապահովագրական ընկերության տնօրենների խորհրդի նախագահ, 2010 թվականի դեկտեմբերի 2-ից՝ Մոսկվայի քաղաքապետ Սերգեյ Սոբյանինի տեղակալ կրթության և առողջության հարցերով։ 2011 թվականի դեկտեմբերի 30-ին նշանակվել է քաղաքապետի՝ սոցիալական հարցերով տեղակալ՝ ընդլայնելով իր լիազորությունների շրջանակը։ Այդ պաշտոնը զբաղեցրել է մինչև 2012 թվականի մայիսի 21-ը։
2012 թվականի մայիսի 21-ին նշանակվել է Ռուսաստանի կառավարության ղեկավարի տեղակալ։ Պատասխանատու է առողջության բնագավառի, դեղամիջոցների և բժշկական սարքավորումների, դրանց որակի և անվտանգության ապահովման համար, դեղատնային գործունեության, սոցիալական զարգացման, ժողովրդագրության, զբաղվածության, աշխատանքային հարաբերությունների, սոցիալական գործընկերության, սոցիալական և առողջապահական ապահովագրության, կենսաթոշակների, կրթության, գիտության, մշակույթի, զբոսաշրջության, հանրային երիտասարդական քաղաքական գործունեության և սոցիալական ուղղվածությամբ ոչ առևտրային կազմակերպությունների աջակցության համար ։